**Înfăşurată-n gânduri**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E frig şi plouă peste sat,

Iar vântul suieră nervos,

Nu simt că-ncet s-a înserat

Şi nici că timpu-i duşmănos.

Tot caut Doamne, alinare

Dorind să scap de negru scrum,

Dar nu găsesc, căci fiecare

Se îngrijeşte de-al său drum.

Şi plâng înfăşurată-n gânduri

Pustie-n suflet şi stingheră,

Ispita m-asaltează-n valuri

Purtând aripă de himeră.

Simţind că sufletul mi-e rană

Încep să-l strig pe Tatăl meu,

Nu vreau la rău să îi fiu hrană,

Dar simt că-mi este tot mai greu.

O, Doamne Sfânt, fii lângă mine,

Căci văd puterea că-mi slăbește,

Ajută-mi azi, căci poate mâine

Voi fi doar gând ce rătăcește.